# Bendratis

### Straipsnis iš Vikipedijos, laisvosios enciklopedijos.

Bendratis - nekaitoma veiksmažodžio forma, kurios nevaržo nei asmens, nei skaičiaus, nei laiko, nei nuosakos kategorija.

Bendratis, priklausanti kitokiems veiksmažodžiams ir turinti proceso bei veiksnio reikšmę, sakinyje laikoma suvestinio tarinio dalimi ('pradėti arti, baigti kulti, turėti išvykti, žadėti sugrįžti, trokšti mokytis, liepti palaukti, padėti dirbti) arba tikslo aplinkybe (išeiti medžioti, išginti karves ganyti), nors neretai ir atsako į klausimą ko?

## [taisyti] Bendraties vartojimas

### [taisyti] Sakinio dalys

Bendratis paprastai vartojama reikšti sakinio dalims: veiksniui, suvestiniam ir mišriajam tariniui, nederinamajam pažyminiui, tikslo aplinkybei

- Delsti neišmintinga ir pavojinga.
- Koridoriuje pradėjo mušti laikrodis.
- Tu privalėjai būti atidesnis.
- Gatvėje suskambėjo trimitas rikiuotis.
- Išsiruošė žmogus į pievų šienauti.

### [taisyti] Bendratis vietoj kitų veiksmažodžio formų

Bendratį vartojame vietoje kurio nors laiko.

- Pasigavo ožką, pasikabino – gyvai skūrą lupt (lupa).
- O pikti liežuviai tuojau šaipytis, juoktis.

Bendratį galime vartoti vietoje tariamosios ir liepiamosios nuosakos

- Jeigu turėčiau jums kokią priklastį padaryti, verčiau gyvas į peklą įšokti!
- Užmušti arkliavagį!
- Laimingai sugrįžti!
- Sudeginti! Tą knygą sudeginti!

### [taisyti] Būdinys

Dažnai bendratį vartojame kaip būdinį

- Daržinės visuomet grūste užgrūstos, tvartuose tiek gyvulių, kiek jam niekados nė sapnuoti (sapnuote) nesisapnavo...

### [taisyti] Tikslo aplinkybė

Tikslo aplinkybei reikšti nevartotinas daiktavardžio naudininkas, – reikia bendraties.

- Koridoriuje turi stovėti indai su vandeniu gėrimui (= gerti, atsigerti).

## [taisyti] Bendratis klaidingai vartojama

Bendratis klaidingai vartojama su jungtuku jei(gu) sąlygai reikšti:

- Jeigu kalbėti (= Jeigu kalbėsime, kalbėtume; Kalbant) tiksliau, sugaištas ištisas mėnuo.
- Ši sesija labai ilga, jeigu lyginti (= jeigu lyginsime, palyginti) su ankstesnėmis.

Bendratis klaidingai vartojama su jungtuku kad tikslui reikšti:

- Visą savaitę dirbsime, kad suskaičiuoti (= kad suskaičiuotume, norėdami suskaičiuoti) padarytus nuostolius.
- Susirinkome, kad pasidalyti (= pasidalyti, kad pasidalytume) patirtimi.
- Tam, kad surasti nusikaltėlius (= Tam, kad būtų surasti nusikaltėliai), reikia papildomų duomenų.

| Šis straipsnis apie kalbotyrą yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../b/e/n/Bendratis.html"

Kategorija: Nepilni Kalbotyra

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Alemannisch
- Česky
- Чăвашла
- Dansk
- Deutsch
- Ελληνικά
- English
- Esperanto
- Español
- Suomi
- Français
- עברית
- Hrvatski
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Svenska
- Українська
- ייִדיש
- 中文